ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ፈተናታት ውልቀ ሕትመት ትግራይ 25 መጋቢት 2019 ምንጪ ስእሊ, Sergen ከም ኣቆጻጽራ ኢትዮጵያ 1984፡ ብመጽሄት ወጋሕታ ኣቢሉ ውልደቱ ዝኣወጀ ውልቀ ሕትመት ትግራይ፡ ንዝሓለፉ 28 ዓመታት ዝመጸሉ ኸይዲ ኣዝዩ መሰካፊ እዩ። ኣብዚ ሕዚ እዋን፡ ከም ዓውዲ ኣሎ ኢልካ ንምዝራብ እውን ይኸብድ- ይብሉ ሰብ ሞያ። ኣብ ዝተፈላለዩ እዋናት ዝተጀመራ ጋዜጣታትን መጽሄታትን ዕድሚአን፡ ዕድመ ኽረምቲ እናኾነ ይርከብ። ፈላሚት መጽሄት ወጋሕታ፡ ካብ 1984 ዓ.ም ክሳብ 1987 ዓ.ም ዝተፈላለዩ ዛዕባታት ፖለቲካ ሒዛ ኣብ ሕትመት ዝነበረት እያ። ሕትመት ኣቛሪጻ ድሕሪ ምጽናሕ፡ መሊሳ ኣብ 1993 ጋዜጣ ኾይና 'ኳ ተመሊሳ እንተነበረት፡ ኣይቀጸለትን። ኣብ 1996 ዓ.ም፡ ዝተፈላለዩ ምሕበራዊን ፖለቲካውን ጉዳያት ንምድህሳስ ዝተጣየሸት ሰሙናዊት ጋዜጣ ኖላዊት እውን፡ 2 ወርሕን 17 መዓልትን ጥራሕ እያ ኣብ ሕትመት ጸኒሓ። ብተመሳሳሊ ኣብ ቀረባ እዋናት፡ ብዘይተለመደ መልክዑ፡ ኣብ ትግራይ ዘይድፈሩ ዝበሃሉ ፖለቲካውን ማሕበራውን ጉዳያት እናልዓለት ዝጸንሐት ወርሓዊት መጽሄት ሰርጌን፡ ልዕሊ ሸሞንተ ሕታማት ከይከደት፡ ካብ ዕዳጋ ወጺኣ ኣላ። ዳርጋ ሰለስተ ዓሰርተ ዓመታት ኣብ ዝጽጋዕ ዕድመ፡ ኣበ እትግራይ ውልቀ ሚድያ ሕትመት፡ ብቑጽሪ እንትረአ እውን ብዙሕ ዝበሃል ኣይኮነን። ክሳብ ሐዚ ዝተርኣያ ውልቀ ጋዜጣታትን መጽሄታትን ልዕሊ 20 ኣይኾናን። ካብ ጋዜጣታት ኖላዊት፣ ስኒት፣ መሓል፣ ዛየን፥ ወጋሕታ ን ህዝባዊትን፤ ካብ መጽሄታት ድማ ወጋሕታ፣ ኣደዳ፣ ባሎኒ፣ሪሓን፣ ደሃይ፣ ሕድያትን ጥሕሎን ካብ መንጎ እተን ብልጭ ኢለን ዝጠፍኣ ሕትመታት ዝጥቀሳ እየን። እቶም ብደሆታት እንታይ እዮም?
